Tomas Žilinskas (1866)

Tomas Žilinskas (1866 m. gruodžio 24 d. Antupių kaime, dab. Vilkaviškio rajonas – 1934 m. Rietave, dab. Plungės rajonas, palaidotas Šunskuose, dab. Marijampolės rajonas) – Romos katalikų kunigas, kalbininkas, publicistas, draudžiamos spaudos platintojas, tautosakininkas.

Biografija 
Augo žinomo mokytojo Tomo Ferdinando Žilinsko šeimoje. Mokėsi Seinų kunigų seminarijoje, kur buvo vienas iš lietuvių klierikų draugijos vadovu. Draugija puoselėjo tautinę dvasią, platino uždraustą lietuvišką spaudą. Įšventintas kunigu dirbo sielovados darbą Suvalkų gubernijos bažnyčiose, padėjo savo tėvui steigiant Veiverių mokytojų seminariją. Surinko apie 500 liaudies dainų, parengė lietuvių kalbos žodyną, kuris liko neišleistas. Išvyko į JAV, kur dirbo pastoracinį darbą Amerikos lietuvių bažnyčiose. Grįžęs į Lietuvą, 1921 m. Domeikų kapinėse pastatė paminklą Žilinskų giminei, ant kurio iškalti Maironio žodžiai. Po Antrojo pasaulinio karo jis buvo nugriautas, vėliau P. Žilinskas su S. Lisausku paminklo dalis iškėlė iš Šešupės ir paminklą atstatė.

Bibliografija 
Tomas Žilinskas. Katalikų bažnyčia ir demokratizmas. Darbininko Sp., So. Boston, 1918

Nuorodos 
 Biografija

Lietuvos kunigai
Lietuvos kalbininkai
Knygnešiai
Lietuvos publicistai
Lietuvos tautosakininkai